વિશ્વાસ ક્યારે અંધવિશ્વાસ બની જાય એ જાણવું જરૂરી છે. બાપુ કહે છે, “વિશ્વાસને હમેશાં તર્કની કસોટીએ ચડાવવો જોઈએ, આંધળો વિશ્વાસ મૃત બની જાય છે.” અને એ જ અંધવિશ્વાસ બની જાય છે. વાસ્તવિકતાની કસોટીએ ખરો ઉતરે ત્યારે જ વિશ્વાસ સાચો. એમાં પણ જો અલૌકિક શક્તિઓ પર વિશ્વાસ કરવાની વાત આવે ત્યારે વિશ્વાસ અને અંધવિશ્વાસની ભેદ રેખા પાતળી હોય છે. અંધવિશ્વાસ સામાજિક પછાતપણું ફેલાવે છે. જે સમગ્ર લોકોનું જીવન દુષ્કર કરે છે.